title: Εκτελεστικός κανονισμός (ΕΕ) αριθ. 644/2012 της Επιτροπής, της 16ης Ιουλίου 2012 , σχετικά με την τροποποίηση του κανονισμού (ΕΕ) αριθ. 206/2010 για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Ευρωπαϊκή Ένωση ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης, όσον αφορά τη Ρωσία  Κείμενο που παρουσιάζει ενδιαφέρον για τον ΕΟΧ

text:
               17.7.2012

               EL

               Επίσημη Εφημερίδα της Ευρωπαϊκής Ένωσης

               L 187/18

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 644/2012 ΤΗΣ ΕΠΙΤΡΟΠΉΣ
   της 16ης Ιουλίου 2012
   σχετικά με την τροποποίηση του κανονισμού (ΕΕ) αριθ. 206/2010 για τον καθορισμό καταλόγων τρίτων χωρών, περιοχών ή τμημάτων τους από τις οποίες επιτρέπονται οι εισαγωγές στην Ευρωπαϊκή Ένωση ορισμένων ζώων και νωπού κρέατος, καθώς και των απαιτήσεων κτηνιατρικής πιστοποίησης, όσον αφορά τη Ρωσία
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2004/68/ΕΚ του Συμβουλίου, της 26ης Απριλίου 2004, σχετικά με τον καθορισμό κανόνων υγειονομικού ελέγχου για την εισαγωγή στην Κοινότητα και τη διαμετακόμιση μέσω αυτής ορισμένων ζώντων οπληφόρων ζώων, για την τροποποίηση των οδηγιών 90/426/ΕΟΚ και 92/65/ΕΟΚ και για την κατάργηση της οδηγίας 72/462/ΕΟΚ (1), και ιδίως το άρθρο 3 παράγραφος 1 πρώτο και δεύτερο εδάφιο, το άρθρο 6 παράγραφος 1 πρώτο εδάφιο, το άρθρο 7 στοιχείο ε), το άρθρο 8 στοιχείο δ) και το άρθρο 13 παράγραφος 1,
   Εκτιμώντας τα ακόλουθα:

               (1)

               Η οδηγία 2004/68/ΕΚ καθορίζει τις απαιτήσεις υγείας των ζώων για τη διαμετακόμιση ζώντων οπληφόρων μέσω της Ένωσης. Ορίζει ότι για τη διαμετακόμιση ζώντων οπληφόρων από εγκεκριμένες τρίτες χώρες μέσω της Ένωσης μπορούν να θεσπίζονται ειδικά μέτρα, συμπεριλαμβανομένης της χρήσης υποδειγμάτων κτηνιατρικών πιστοποιητικών, με την προϋπόθεση ότι τα εν λόγω ζώα διαμετακομίζονται μέσω του εδάφους της Ένωσης διερχόμενα από εγκεκριμένους συνοριακούς σταθμούς ελέγχου με την έγκριση και την εποπτεία των τελωνειακών και των επίσημων κτηνιατρικών αρχών, χωρίς στάσεις στο έδαφος της Ένωσης εκτός από τις στάσεις που απαιτούνται για την καλή διαβίωση των ζώων.

               (2)

               Ο κανονισμός (ΕΕ) αριθ. 206/2010 (2) της Επιτροπής καθορίζει τις απαιτήσεις κτηνιατρικής πιστοποίησης για την εισαγωγή στην Ένωση ορισμένων αποστολών ζώντων ζώων, συμπεριλαμβανομένων των οπληφόρων. Το παράρτημα Ι του εν λόγω κανονισμού παραθέτει κατάλογο τρίτων χωρών, εδαφών ή τμημάτων τους, απ’ όπου μπορούν να εισαχθούν στην Ένωση τέτοιες αποστολές, και καθορίζει τα υποδείγματα κτηνιατρικών πιστοποιητικών που πρέπει να συνοδεύουν τις αποστολές αυτές.

               (3)

               Κατόπιν αιτήσεως της Ρωσίας να επιτραπεί η διαμετακόμιση ζώντων βοοειδών για αναπαραγωγή και κρεατοπαραγωγή από την περιοχή Kaliningrad (Kaliningradskaya oblast) μέσω του εδάφους της Λιθουανίας, η Επιτροπή διενήργησε επιθεώρηση στην περιοχή του Kaliningrad. Η Επιτροπή κατέληξε στο συμπέρασμα ότι η κατάσταση υγείας των ζώων στην εν λόγω περιοχή εμφανίζεται ευνοϊκή. Ως εκ τούτου, θα πρέπει να επιτραπεί η εισαγωγή αποστολών τέτοιων ζώων στην Ένωση με αποκλειστικό σκοπό τη διαμετακόμισή τους από την περιοχή του Kaliningrad σε άλλα τμήματα του εδάφους της Ρωσίας μέσω του εδάφους της Λιθουανίας με οδικά οχήματα.

               (4)

               Επιπλέον, η Λιθουανία μπορεί να εξασφαλίσει την εφαρμογή των μέτρων που προβλέπονται στο άρθρο 8 παράγραφος 1 της οδηγίας 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (3) όσον αφορά τα ζώα από την περιοχή Kaliningrad τα οποία δεν μπορούν να ολοκληρώσουν τη διαμετακόμιση χωρίς εκφόρτωση λόγω εξωτερικών περιστάσεων.

               (5)

               Η Ρωσία επιβεβαίωσε επίσης τη συμφωνία της με τη Λευκορωσία βάσει της τελωνειακής ένωσης που συνδέει τις δύο χώρες, η οποία προβλέπει ότι και στις δύο χώρες ισχύουν οι ίδιες τυποποιημένες κτηνιατρικές-υγειονομικές απαιτήσεις για τις εισαγωγές.

               (6)

               Επομένως, ο κανονισμός (ΕΕ) αριθ. 206/2010 πρέπει να τροποποιηθεί, ώστε να επιτραπεί η διαμετακόμιση ζώντων βοοειδών για αναπαραγωγή και κρεατοπαραγωγή από την περιοχή Kaliningrad. Ο κατάλογος τρίτων χωρών, εδαφών ή τμημάτων τους από τα οποία επιτρέπεται η εισαγωγή ορισμένων ζώων στην Ένωση, ο οποίος παρατίθεται στο μέρος 1 του παραρτήματος Ι του κανονισμού (ΕΕ) αριθ. 206/2010, πρέπει να τροποποιηθεί αναλόγως.

               (7)

               Είναι επίσης αναγκαίο να προβλεφθεί υπόδειγμα κτηνιατρικού πιστοποιητικού για τη διαμετακόμιση αυτών των ζώων. Συνεπώς, στο μέρος 2 του παραρτήματος Ι του κανονισμού (ΕΕ) αριθ. 206/2010 πρέπει να προστεθεί ένα υπόδειγμα κτηνιατρικού πιστοποιητικού «BOV-X-TRANSIT-RU».

               (8)

               Συνεπώς, ο κανονισμός (ΕΕ) αριθ. 206/2010 πρέπει να τροποποιηθεί αναλόγως.

               (9)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΕ) αριθ. 206/2010 της Επιτροπής τροποποιείται ως εξής:

               1)

               Προστίθεται το ακόλουθο άρθρο:
               «Άρθρο 12a
               Παρέκκλιση για τη διαμετακόμιση ορισμένων αποστολών ζώντων βοοειδών για αναπαραγωγή και κρεατοπαραγωγή μέσω της Λιθουανίας
               1.   Επιτρέπεται η οδική διαμετακόμιση, μέσω της Λιθουανίας, αποστολών ζώντων βοοειδών για αναπαραγωγή και κρεατοπαραγωγή που προέρχονται από τη ρωσική περιοχή Kaliningrad και αποστέλλονται σε προορισμό εκτός της Ένωσης, υπό την προϋπόθεση ότι τηρούνται οι ακόλουθοι όροι:

                           α)

                           τα ζώα εισέρχονται στη Λιθουανία από τον συνοριακό σταθμό ελέγχου της οδού Kybartai και εξέρχονται από τη Λιθουανία από τον συνοριακό σταθμό ελέγχου Medininkai·

                           β)

                           τα ζώα μεταφέρονται σε εμπορευματοκιβώτια σε οδικά οχήματα που σφραγίζονται με σφραγίδα που φέρει αριθμό σειράς στον συνοριακό σταθμό ελέγχου από τον οποίο εισέρχονται στην Ένωση, στην οδό Kybartai, από τις κτηνιατρικές υπηρεσίες της αρμόδιας αρχής της Λιθουανίας·

                           γ)

                           τα έγγραφα που αναφέρονται στην τρίτη περίπτωση του άρθρου 7 παράγραφος 1 της οδηγίας 91/496/ΕΟΚ του Συμβουλίου, περιλαμβανομένου του δεόντως συμπληρωμένου κτηνιατρικού πιστοποιητικού σύμφωνα με το υπόδειγμα κτηνιατρικού πιστοποιητικού «BOV-X-TRANSIT-RU» που ορίζεται στο μέρος 2 του παραρτήματος Ι του παρόντος κανονισμού, και τα οποία συνοδεύουν τα ζώα από τον συνοριακό σταθμό ελέγχου της οδού Kybartai στον συνοριακό σταθμό ελέγχου Medininkai φέρουν σφραγίδα με την ένδειξη «ΜΟΝΟ ΓΙΑ ΔΙΑΜΕΤΑΚΟΜΙΣΗ ΑΠΟ ΤΗ ΡΩΣΙΚΗ ΠΕΡΙΟΧΗ KALININGRAD ΜΕΣΩ ΤΗΣ ΛΙΘΟΥΑΝΙΑΣ» σε κάθε σελίδα από τον επίσημο κτηνίατρο της αρμόδιας αρχής που είναι υπεύθυνη για τον συνοριακό σταθμό ελέγχου της οδού Kybartai·

                           δ)

                           πληρούνται οι απαιτήσεις που προβλέπονται στο άρθρο 9 της οδηγίας 91/496/ΕΟΚ του Συμβουλίου·

                           ε)

                           η αποστολή πιστοποιείται ως αποδεκτή για διαμετακόμιση μέσω της Λιθουανίας στο κοινό κτηνιατρικό έγγραφο εισόδου που αναφέρεται στο άρθρο 1 παράγραφος 1 του κανονισμού (ΕΚ) αριθ. 282/2004 της Επιτροπής (4), υπογεγραμμένο από τον επίσημο κτηνίατρο του συνοριακού σταθμού ελέγχου της οδού Kybartai·

                           στ)

                           τα ζώα συνοδεύονται από υγειονομικό πιστοποιητικό που επιτρέπει την ανεμπόδιστη είσοδό τους στη Λιθουανία και από κτηνιατρικό πιστοποιητικό που εκδίδεται για τον τόπο προορισμού των ζώων στη Ρωσία.

                     2.   Η αποστολή δεν εκφορτώνεται στην Ένωση και μεταφέρεται απευθείας στον συνοριακό σταθμό ελέγχου Medininkai, απ’ όπου εξέρχεται από την Ένωση.
               Ο επίσημος κτηνίατρος του συνοριακού σταθμού ελέγχου Medininkai συμπληρώνει το μέρος 3 του κοινού κτηνιατρικού εγγράφου εισόδου αφού, κατά την έξοδο της αποστολής, επαληθεύσει ότι πρόκειται για την ίδια αποστολή η οποία εισήλθε στη Λιθουανία από τον συνοριακό σταθμό ελέγχου της οδού Kybartai.
               3.   Σε περίπτωση οποιασδήποτε παρατυπίας ή έκτακτης ανάγκης κατά τη διάρκεια της διαμετακόμισης, το κράτος μέλος διαμετακόμισης εφαρμόζει τα μέτρα που προβλέπονται στη δεύτερη περίπτωση του άρθρου 8 παράγραφος 1 στοιχείο β) της οδηγίας 90/425/ΕΟΚ (5), ανάλογα με την περίπτωση.
               4.   Η αρμόδια αρχή της Λιθουανίας ελέγχει τακτικά ότι ο αριθμός των αποστολών που εισέρχονται και ο αριθμός των αποστολών που εξέρχονται από το έδαφος της Ένωσης συμπίπτουν.

               2)

               Το παράρτημα I τροποποιείται σύμφωνα με το παράρτημα του παρόντος κανονισμού.

         Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 16 Ιουλίου 2012.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ 139 της 30.4.2004, σ. 321.

      (2)  ΕΕ L 73 της 20.3.2010, σ. 1.

      (3)  ΕΕ L 224 της 18.8.1990, σ. 29.

      (4)  ΕΕ L 49 της 19.2.2004, σ. 11.

      (5)  ΕΕ L 224 της 18.8.1990, σ. 29.»

      ΠΑΡΑΡΤΗΜΑ
      Το παράρτημα Ι του κανονισμού (ΕΕ) αριθ. 206/2010 τροποποιείται ως εξής:

                  1)

                  Τα μέρη 1 και 2 αντικαθίστανται από το ακόλουθο κείμενο:
                  «ΜΕΡΟΣ 1

                     Κατάλογος τρίτων χωρών, περιοχών ή τμημάτων τους
                      (1)

                              Κωδικός ISO και ονομασία τρίτης χώρας

                              Κωδικός περιοχής

                              Περιγραφή τρίτης χώρας, περιοχής ή τμήματός της

                              Κτηνιατρικό πιστοποιητικό

                              Ειδικοί όροι

                              Υπόδειγμα/-τα

                              ΣΕ

                              1

                              2

                              3

                              4

                              5

                              6

                              CA – Καναδάς

                              CA-0

                              Ολόκληρη η χώρα

                              POR-X

                                 IVβ

                                 IX

                                 V

                              CA-1

                              Ολόκληρη η χώρα εκτός της περιοχής Okanagan Valley της British Columbia, η οποία ορίζεται ως εξής:

                                          —

                                          από το σημείο στα σύνορα Καναδά / Ηνωμένων Πολιτειών με συντεταγμένες 120°15′ μήκος και 49° πλάτος,

                                          —

                                          βόρεια έως το σημείο με συντεταγμένες 119°35′ μήκος και 50°30′ πλάτος,

                                          —

                                          βορειοανατολικά έως το σημείο με συντεταγμένες 119° μήκος και 50°45′ πλάτος

                                          —

                                          νότια έως το σημείο στα σύνορα Καναδά / Ηνωμένων Πολιτειών με συντεταγμένες 118°15′ μήκος και 49° πλάτος.

                              BOV-X, OVI-X, OVI-Y RUM (2)

                                 A

                              CH - Ελβετία

                              CH-0

                              Ολόκληρη η χώρα

                                  (3)

                              CL – Χιλή

                              CL-0

                              Ολόκληρη η χώρα

                              BOV-X,OVI-X, RUM

                              POR-X, SUI

                                 B

                              GL – Γροιλανδία

                              GL-0

                              Ολόκληρη η χώρα

                              OVI-X, RUM

                                 V

                              HR – Κροατία

                              HR-0

                              Ολόκληρη η χώρα

                              BOV-X, BOV-Y, RUM, OVI-X, OVI-Y

                              IS – Ισλανδία

                              IS-0

                              Ολόκληρη η χώρα

                              BOV-X, BOV-Y RUM, OVI-X, OVI-Y

                              POR-X, POR-Y

                                 B

                              ME – Μαυροβούνιο

                              ME-0

                              Ολόκληρη η χώρα

                                 I

                              MK - Πρώην Γιουγκοσλαβική Δημοκρατία της Μακεδονίας (4)

                              MK-0

                              Ολόκληρη η χώρα

                                 I

                              NZ – Νέα Ζηλανδία

                              NZ-0

                              Ολόκληρη η χώρα

                              BOV-X, BOV-Y, RUM, POR-X, POR-Y OVI-X, OVI-Y

                                 III

                                 V

                              PM – Σεν Πιερ και Μικελόν

                              PM-0

                              Ολόκληρη η χώρα

                              BOV-X, BOV-Y, RUM, OVI-X, OVI-Y CAM

                              RS – Σερβία (5)

                              RS-0

                              Ολόκληρη η χώρα

                                 I

                              RU – Ρωσία

                              RU-0

                              Ολόκληρη η χώρα

                              RU-1

                              Ολόκληρη η χώρα με εξαίρεση την περιοχή του Kaliningrad

                              RU-2

                              Περιοχή Kaliningrad

                              BOV-X-TRANSIT-RU

                                 X

                     Ειδικοί όροι (βλέπε υποσημειώσεις σε κάθε πιστοποιητικό):

                              «I»

                              :

                              για διαμετακόμιση μέσω του εδάφους τρίτης χώρας ζώων που προορίζονται για άμεση σφαγή ή ζώντων βοοειδών για πάχυνση, τα οποία έχουν αποσταλεί από κράτος μέλος και προορίζονται για άλλο κράτος μέλος σε φορτηγά τα οποία έχουν σφραγιστεί με σφραγίδα που φέρει αριθμό σειράς.
                              Ο αριθμός της σφραγίδας πρέπει να αναγράφεται στο υγειονομικό πιστοποιητικό που εκδίδεται σύμφωνα με το υπόδειγμα το οποίο ορίζεται στο παράρτημα ΣΤ της οδηγίας 64/432/ΕΟΚ (6) για τα ζώντα βοοειδή τα οποία προορίζονται για σφαγή και πάχυνση και σύμφωνα με το υπόδειγμα Ι του παραρτήματος Ε της οδηγίας 91/68/ΕΟΚ (7) για τα αιγοπρόβατα που προορίζονται για σφαγή.
                              Επιπλέον, η σφραγίδα θα πρέπει να είναι άθικτη κατά την άφιξη στον καθορισμένο σταθμό συνοριακού ελέγχου εισόδου στην Ένωση και ο αριθμός σφραγίδας να καταγραφεί στο ενοποιημένο μηχανογραφικό κτηνιατρικό σύστημα της Ένωσης (TRACES).
                              Το πιστοποιητικό πρέπει να σφραγιστεί στο σημείο εξόδου της Ένωσης από τις αρμόδιες κτηνιατρικές αρχές, πριν διαμετακομιστεί από μία ή περισσότερες τρίτες χώρες, με την ακόλουθη διατύπωση «ΜΟΝΟ ΓΙΑ ΔΙΑΜΕΤΑΚΟΜΙΣΗ ΜΕΤΑΞΥ ΔΙΑΦΟΡΕΤΙΚΩΝ ΣΗΜΕΙΩΝ ΤΗΣ ΕΥΡΩΠΑΪΚΗΣ ΕΝΩΣΗΣ ΜΕΣΩ ΤΗΣ ΠΡΩΗΝ ΓΙΟΥΚΟΣΛΑΒΙΚΗΣ ΔΗΜΟΚΡΑΤΙΑΣ ΤΗΣ ΜΑΚΕΔΟΝΙΑΣ / ΜΑΥΡΟΒΟΥΝΙΟΥ / ΣΕΡΒΙΑΣ (8)
                                  (9)».
                              Τα βοοειδή που προορίζονται για πάχυνση πρέπει να μεταφέρονται απευθείας στην εκμετάλλευση προορισμού που έχει οριστεί από την αρμόδια κτηνιατρική αρχή του τόπου προορισμού. Απαγορεύεται η μετακίνηση αυτών των ζώων από την εν λόγω εκμετάλλευση παρά μόνο για άμεση σφαγή.

                              «II»

                              :

                              περιοχή αναγνωρισμένη ως επίσημα απαλλαγμένη από φυματίωση για σκοπούς εξαγωγής προς την Ένωση ζώντων ζώων πιστοποιημένων σύμφωνα με το υπόδειγμα πιστοποιητικού BOV-X.

                              «III»

                              :

                              περιοχή αναγνωρισμένη ως επίσημα απαλλαγμένη από βρουκέλωση για σκοπούς εξαγωγής προς την Ένωση ζώντων ζώων πιστοποιημένων σύμφωνα με το υπόδειγμα πιστοποιητικού BOV-X.

                              «IVa»

                              :

                              περιοχή αναγνωρισμένη ως επίσημα απαλλαγμένη από ενζωοτική λεύκωση των βοοειδών (EBL) για σκοπούς εξαγωγής προς την Ένωση ζώντων ζώων πιστοποιημένων σύμφωνα με το υπόδειγμα πιστοποιητικού BOV-X.

                              «IVβ»

                              :

                              αναγνωρισμένες ως διαθέτουσες αγέλες επίσημα απαλλαγμένες από ενζωοτική λεύκωση των βοοειδών (EBL) σύμφωνα με τις απαιτήσεις που ορίζονται στο παράρτημα Δ της οδηγίας 64/432/ΕΟΚ για σκοπούς εξαγωγής προς την Ένωση ζώντων ζώων πιστοποιημένων σύμφωνα με το υπόδειγμα πιστοποιητικού BOV–X.

                              «V»

                              :

                              περιοχή αναγνωρισμένη ως επίσημα απαλλαγμένη από βρουκέλωση για σκοπούς εξαγωγής προς την Ένωση ζώντων ζώων πιστοποιημένων σύμφωνα με το υπόδειγμα πιστοποιητικού OVI-X.

                              «VI»

                              :

                              Γεωγραφικοί περιορισμοί:

                              «VII»

                              :

                              περιοχή αναγνωρισμένη ως επίσημα απαλλαγμένη από φυματίωση για σκοπούς εξαγωγής προς την Ένωση ζώντων ζώων πιστοποιημένων σύμφωνα με το υπόδειγμα πιστοποιητικού RUM.

                              «VIII»

                              :

                              περιοχή αναγνωρισμένη ως επίσημα απαλλαγμένη από βρουκέλωση για σκοπούς εξαγωγής προς την Ένωση ζώντων ζώων πιστοποιημένων σύμφωνα με το υπόδειγμα πιστοποιητικού RUM.

                              «IX»

                              :

                              περιοχή αναγνωρισμένη ως επίσημα απαλλαγμένη από τη νόσο του Aujeszky για σκοπούς εξαγωγής προς την Ένωση ζώντων ζώων πιστοποιημένων σύμφωνα με το υπόδειγμα πιστοποιητικού POR-X.

                              «X»

                              :

                              μόνο για διαμετακόμιση, μέσω της Λιθουανίας, βοοειδών για αναπαραγωγή και/ή κρεατοπαραγωγή από την περιοχή του Kaliningrad σε άλλες περιοχές της Ρωσίας.

                        ΜΕΡΟΣ 2

                     Υποδείγματα κτηνιατρικών πιστοποιητικών

                     Υποδείγματα:

                              «BOV-X»

                              :

                              Υπόδειγμα κτηνιατρικού πιστοποιητικού για κατοικίδια βοοειδή (συμπεριλαμβανομένων των ειδών Bubalus και Bison και των διασταυρώσεών τους) που προορίζονται για αναπαραγωγή και/ή κρεατοπαραγωγή μετά την εισαγωγή.

                              «BOV-Y»

                              :

                              Υπόδειγμα κτηνιατρικού πιστοποιητικού για κατοικίδια βοοειδή (συμπεριλαμβανομένων των ειδών Bubalus και Bison και των διασταυρώσεών τους) που προορίζονται για άμεση σφαγή μετά την εισαγωγή.

                              «BOV-X-TRANSIT-RU»

                              :

                              Υπόδειγμα κτηνιατρικού πιστοποιητικού για κατοικίδια βοοειδή (συμπεριλαμβανομένων των ειδών Bubalus και Bison και των διασταυρώσεών τους) που προορίζονται για διαμετακόμιση από την περιοχή του Kaliningrad σε άλλες περιοχές της Ρωσίας μέσω του εδάφους της Λιθουανίας.

                              «OVI-X»

                              :

                              Υπόδειγμα κτηνιατρικού πιστοποιητικού για κατοικίδια πρόβατα (Ovis aries) και κατοικίδιες αίγες (Capra hircus) που προορίζονται για αναπαραγωγή και/ή κρεατοπαραγωγή μετά την εισαγωγή.

                              «OVI-Y»

                              :

                              Υπόδειγμα κτηνιατρικού πιστοποιητικού για κατοικίδια πρόβατα (Ovis aries) και κατοικίδιες αίγες (Capra hircus) που προορίζονται για άμεση σφαγή μετά την εισαγωγή.

                              «POR-X»

                              :

                              Υπόδειγμα κτηνιατρικού πιστοποιητικού για κατοικίδιους χοίρους (Sus scrofa) που προορίζονται για αναπαραγωγή και/ή κρεατοπαραγωγή μετά την εισαγωγή.

                              «POR-Y»

                              :

                              Υπόδειγμα κτηνιατρικού πιστοποιητικού για κατοικίδιους χοίρους (Sus scrofa) που προορίζονται για άμεση σφαγή μετά την εισαγωγή.

                              «RUM»

                              :

                              Υπόδειγμα κτηνιατρικού πιστοποιητικού για ζώα που ανήκουν στην τάξη Αρτιοδάκτυλα [εκτός από τα βοοειδή (συμπεριλαμβανομένων των ειδών Bubalus και Bison και των διασταυρώσεών τους) και από τα Ovis aries, Capra hircus, Suidae και Tayassuidae], και στις οικογένειες Rhinocerotidae και Elephantidae.

                              «SUI»

                              :

                              Υπόδειγμα κτηνιατρικού πιστοποιητικού για μη κατοικίδια ζώα των οικογενειών Suidae, Tayassuidae και Tapiridae.

                              «CAM»

                              :

                              Υπόδειγμα ειδικής βεβαίωσης για ζώα που εισάγονται από το Σεν Πιέρ και Μικελόν σύμφωνα με τους όρους που προβλέπονται στο τμήμα 7 του παραρτήματος Ι.

                     ΣΕ (Συμπληρωματικές εγγυήσεις):

                              «A»

                              :

                              εγγυήσεις σχετικά με τη διενέργεια δοκιμών καταρροϊκού πυρετού του προβάτου και επιζωοτικής αιμορραγικής νόσου σε ζώα πιστοποιημένα σύμφωνα με τα υποδείγματα κτηνιατρικών πιστοποιητικών BOV-X (σημείο Ι12.8.Β), OVI-X (σημείο II.2.6.D) και RUM (σημείο II.2.6).

                              «B»

                              :

                              εγγυήσεις σχετικά με τη διενέργεια δοκιμών φυσαλιδώδους νόσου των χοίρων και κλασικής πανώλης των χοίρων σε ζώα πιστοποιημένα σύμφωνα με τα υποδείγματα κτηνιατρικών πιστοποιητικών POR-X (σημείο II.2.4 B) και SUI (σημείο II.2.4 B).

                              «Γ»

                              :

                              εγγυήσεις σχετικά με τη διενέργεια δοκιμών βρουκέλλωσης σε ζώα πιστοποιημένα σύμφωνα με τα υποδείγματα κτηνιατρικών πιστοποιητικών POR-X (σημείο II.2.4 Γ) και SUI (σημείο II.2.4 Γ).»

                  2)

                  Μεταξύ των υποδειγμάτων κτηνιατρικών πιστοποιητικών «BOV-Y» and «OVI-X» παρεμβάλλεται το ακόλουθο υπόδειγμα κτηνιατρικού πιστοποιητικού

         (1)  Με την επιφύλαξη των ειδικών απαιτήσεων πιστοποίησης που προβλέπονται σε κάθε σχετική συμφωνία μεταξύ της Ένωσης και τρίτων χωρών.

         (2)  Αποκλειστικά για ζώντα ζώα εκτός από τα ζώα του είδους cervidae.

         (3)  Πιστοποιητικά βάσει της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας περί της εμπορίας γεωργικών προϊόντων (ΕΕ L 114 της 30.4.2002, σ. 132).

         (4)  Πρώην Γιουγκοσλαβική Δημοκρατία της Μακεδονίας: η οριστική ονομασία αυτής της χώρας θα συμφωνηθεί στο πλαίσιο των τρεχουσών διαπραγματεύσεων στο επίπεδο των Ηνωμένων Εθνών.

         (5)  Μη συμπεριλαμβανομένου του Κοσσυφοπεδίου, σύμφωνα με το ψήφισμα 1244/99 του Συμβουλίου Ασφαλείας των Ηνωμένων Εθνών.

         (6)  ΕΕ 121 της 29.7.1964, σ. 1977/64.

         (7)  ΕΕ L 46 της 19.2.1991, σ. 19.

         (8)  Διαγράφεται η περιττή ένδειξη χώρας.

         (9)  Σερβία, μη συμπεριλαμβανομένου του Κοσσυφοπεδίου, σύμφωνα με το ψήφισμα 1244/99 του Συμβουλίου Ασφαλείας των Ηνωμένων Εθνών.


title: Εκτελεστικός κανονισμός (ΕΕ) αριθ. 172/2013 της Επιτροπής, της 26ης Φεβρουαρίου 2013 , για τη διαγραφή ορισμένων υφιστάμενων ονομασιών οίνων από το μητρώο που προβλέπεται στον κανονισμό (ΕΚ) αριθ. 1234/2007 του Συμβουλίου

text:
               27.2.2013

               EL

               Επίσημη Εφημερίδα της Ευρωπαϊκής Ένωσης

               L 55/20

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 172/2013 ΤΗΣ ΕΠΙΤΡΟΠΉΣ
   της 26ης Φεβρουαρίου 2013
   για τη διαγραφή ορισμένων υφιστάμενων ονομασιών οίνων από το μητρώο που προβλέπεται στον κανονισμό (ΕΚ) αριθ. 1234/2007 του Συμβουλίου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα («Ενιαίος κανονισμός ΚΟΑ») (1), και ιδίως το άρθρο 118ιθ παράγραφος 3, σε συνδυασμό με το άρθρο 4,
   Εκτιμώντας τα ακόλουθα:

               (1)

               Οι ονομασίες οίνων οι οποίες προστατεύονταν σύμφωνα με τα άρθρα 51 και 54 του κανονισμού (ΕΚ) αριθ. 1493/1999 του Συμβουλίου, της 17ης Μαΐου 1999, για την κοινή οργάνωση της αμπελοοινικής αγοράς (2), και το άρθρο 28 του κανονισμού (ΕΚ) αριθ. 753/2002 της Επιτροπής, της 29ης Απριλίου 2002, για τη θέσπιση ορισμένων λεπτομερειών εφαρμογής του κανονισμού (ΕΚ) αριθ. 1493/1999 του Συμβουλίου όσον αφορά την περιγραφή, την ονομασία, την παρουσίαση και την προστασία ορισμένων αμπελοοινικών προϊόντων (3), προστατεύονταν αυτομάτως δυνάμει του κανονισμού (ΕΚ) αριθ. 1234/2007. Οι εν λόγω ονομασίες οίνων («υφιστάμενες προστατευόμενες ονομασίες οίνων») εμφαίνονται στο μητρώο των προστατευόμενων ονομασιών προέλευσης και προστατευόμενων γεωγραφικών ενδείξεων σύμφωνα με το άρθρο 118ιδ του κανονισμού (ΕΚ) αριθ. 1234/2007 («το μητρώο»).

               (2)

               Όσον αφορά τις εν λόγω υφιστάμενες προστατευόμενες ονομασίες οίνων, τα κράτη μέλη έπρεπε να διαβιβάσουν στην Επιτροπή, έως τις 31 Δεκεμβρίου 2011, τους τεχνικούς φακέλους και τις εθνικές αποφάσεις έγκρισης. Σύμφωνα με το άρθρο 118ιθ παράγραφος 3 του κανονισμού (ΕΚ) αριθ. 1234/2007, οι υφιστάμενες προστατευόμενες ονομασίες οίνων, για τις οποίες δεν διαβιβάστηκαν τα στοιχεία έως την ημερομηνία αυτή, χάνουν την προστασία δυνάμει του εν λόγω κανονισμού. Ως εκ τούτου, οι εν λόγω ονομασίες θα πρέπει να διαγραφούν από το μητρώο.

               (3)

               Η διαγραφή από το μητρώο δεν θα πρέπει να θίγει τους οίνους, οι οποίοι πριν από την ημερομηνία έναρξης ισχύος του παρόντος κανονισμού, διατίθενται στην αγορά ή επισημαίνονται με ονομασίες οίνων που πρόκειται να διαγραφούν από το μητρώο. Θα πρέπει να επιτραπεί η διάθεση στην αγορά των οίνων αυτών έως την εξάντληση των αποθεμάτων.

               (4)

               Το μέτρο που προβλέπεται στον παρόντα κανονισμό είναι σύμφωνο με τη γνώμη της διαχειριστικής επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι ονομασίες οίνων που εμφαίνονται στο παράρτημα του παρόντος κανονισμού διαγράφονται από το μητρώο το οποίο καταρτίστηκε σύμφωνα με το άρθρο 118ιδ του κανονισμού (ΕΚ) αριθ. 1234/2007.
   Άρθρο 2
   Οι οίνοι που διατίθενται στην αγορά ή επισημαίνονται πριν από την ημερομηνία έναρξης ισχύος του παρόντος κανονισμού, με ονομασίες οίνων που αναφέρονται στο άρθρο 1, μπορούν να κυκλοφορούν στην αγορά έως την εξάντληση των αποθεμάτων.
   Άρθρο 3
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Φεβρουαρίου 2013.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 299 της 16.11.2007, σ. 1.

      (2)  ΕΕ L 179 της 14.7.1999, σ. 1.

      (3)  ΕΕ L 118 της 4.5.2002, σ. 1.

      ΠΑΡΑΡΤΗΜΑ

         Ονομασίες οίνων που αναφέρονται στο άρθρο 1

                  Χώρα

                  Ονομασίες που πρέπει να διαγραφούν

                  Ελλάδα

                  Αδριανή
                  Βίλιτσα
                  Κορωπί
                  Μονεμβασία
                  Παιανία
                  Πλαγιές Πετρωτού
                  Σύρος

                  Ισπανία

                  Abanilla

                  Γαλλία

                  Aigues
                  Allier
                  Argens
                  Balmes Dauphinoises
                  Bénovie
                  Bérange
                  Bessan
                  Bigorre
                  Blanquette de Limoux
                  Blanquette méthode ancestrale
                  Bordeaux Côtes de Francs
                  Bordeaux Haut-Benauge
                  Bourbonnais
                  Cassan
                  Caux
                  Cessenon
                  Charente
                  Charentes Maritimes
                  Chaume - Premier Cru des coteaux du Layon
                  Cher
                  Collines de la Moure
                  Comté de Grignan
                  Coteaux de Bessilles
                  Coteaux de Cèze
                  Coteaux de Fontcaude
                  Coteaux de la Cabrerisse
                  Coteaux de l’Ardèche
                  Coteaux de Laurens
                  Coteaux de Miramont
                  Coteaux de Montélimar
                  Coteaux de Murviel
                  Coteaux du Grésivaudan
                  Coteaux du Layon Chaume
                  Coteaux du Littoral Audois
                  Coteaux du Salagou
                  Coteaux du Verdon
                  Coteaux et Terrasses de Montauban
                  Coteaux Flaviens
                  Côtes de Castillon
                  Côtes de Ceressou
                  Côtes de Lastours
                  Côtes de Montestruc
                  Côtes de Pérignan
                  Côtes de Prouilhe
                  Côtes du Brian
                  Côtes du Condomois
                  Côtes du Vidourle
                  Crépy
                  Creuse
                  Cucugnan
                  Deux-Sèvres
                  Dordogne
                  Doubs
                  Entre-Deux-Mers-Haut-Benauge
                  Haute-Garonne
                  Hauterive
                  Haute-Saône
                  Hautes-Pyrénées
                  Hauts de Badens
                  Indre
                  Indre et Loire
                  Languedoc Grès de Montpellier
                  Languedoc La Clape
                  Languedoc Picpoul-de-Pinet
                  Languedoc Terrasses du Larzac
                  Loir et Cher
                  Loire-Atlantique
                  Loiret
                  Lot et Garonne
                  Maine et Loire
                  Meuse
                  Mont Baudile
                  Monts de la Grage
                  Néac
                  Nièvre
                  Petite Crau
                  Premières Côtes de Blaye
                  Principauté d’Orange
                  Pyrénées Orientales
                  Pyrénées-Atlantiques
                  Sainte Baume
                  Sarthe
                  Seine et Marne
                  Tarn
                  Tarn et Garonne
                  Terroirs Landais
                  Touraine Amboise
                  Touraine Azay-le-Rideau
                  Touraine Mestand
                  Val de Cesse
                  Val de Dagne
                  Val de Montferrand
                  Vaunage
                  Vendée
                  Vienne
                  Vins du Thouarsais
                  Vistrenque
                  Volnay Santenots

                  Ιταλία

                  Alto Tirino
                  Cagnina di Romagna
                  Condoleo
                  Dolcetto delle Langhe Monregalesi
                  Dolcetto di Dogliani
                  Dolcetto di Dogliani Superiore
                  Donnici
                  Esaro
                  Golfo dei Poeti La Spezia
                  Guardia Sanframondi
                  Malvasia di Cagliari
                  Monica di Cagliari
                  Moscato di Cagliari
                  Pagadebit di Romagna
                  Pietraviva
                  Pollino
                  Romagna Albana spumante
                  Rosso Canosa
                  San Vito di Luzzi
                  Sangiovese di Romagna
                  Sant’Agata de’ Goti
                  Solopaca
                  Trebbiano di Romagna
                  Valle del Crati
                  Valle Peligna
                  Verbicaro

                  Λουξεμβούργο

                  Crémant du Luxemboug

                  Ουγγαρία

                  Alföldi
                  Dél-alföldi
                  Dél-dunántúli
                  Duna melléki
                  Egerszóláti Olaszrizling
                  Észak-dunántúli
                  Nyugat-dunántúli
                  Somlói Arany
                  Somlói Nászéjszakák bora
                  Tisza melléki
                  Tisza völgyi
                  Villányi védett eredetű classicus

                  Πορτογαλία

                  Moscatel de Setúbal
                  Vinho Espumante Beiras
                  Vinho Regional Beiras

                  Ρουμανία

                  Cernătești - Podgoria


title: Εκτελεστικός κανονισμός (ΕΕ) 2015/500 της Επιτροπής, της 24ης Μαρτίου 2015 , για τον καθορισμό εκτελεστικών τεχνικών προτύπων όσον αφορά τις διαδικασίες που πρέπει να ακολουθούνται για την εποπτική έγκριση της εφαρμογής προσαρμογής λόγω αντιστοίχισης σύμφωνα με την οδηγία 2009/138/ΕΚ του Ευρωπαϊκού Κοινοβουλίου και του Συμβουλίου  Κείμενο που παρουσιάζει ενδιαφέρον για τον ΕΟΧ

text:
               25.3.2015

               EL

               Επίσημη Εφημερίδα της Ευρωπαϊκής Ένωσης

               L 79/18

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/500 ΤΗΣ ΕΠΙΤΡΟΠΉΣ
   της 24ης Μαρτίου 2015
   για τον καθορισμό εκτελεστικών τεχνικών προτύπων όσον αφορά τις διαδικασίες που πρέπει να ακολουθούνται για την εποπτική έγκριση της εφαρμογής προσαρμογής λόγω αντιστοίχισης σύμφωνα με την οδηγία 2009/138/ΕΚ του Ευρωπαϊκού Κοινοβουλίου και του Συμβουλίου
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2009/138/ΕΚ του Ευρωπαϊκού Κοινοβουλίου και του Συμβουλίου, της 25ης Νοεμβρίου 2009, σχετικά με την ανάληψη και την άσκηση δραστηριοτήτων ασφάλισης και αντασφάλισης (Φερεγγυότητα II) (1), και ιδίως το άρθρο 86 παράγραφος 3,
   Εκτιμώντας τα ακόλουθα:

               (1)

               Το άρθρο 77β της οδηγίας 2009/138/ΕΚ επιτρέπει στις ασφαλιστικές και αντασφαλιστικές επιχειρήσεις να εφαρμόζουν προσαρμογή λόγω αντιστοίχισης στη σχετική διαχρονική διάρθρωση των επιτοκίων άνευ κινδύνου, υπό τον όρο ότι υπάρχει προηγούμενη έγκριση από τις εποπτικές αρχές, όταν πληρούνται ορισμένες προϋποθέσεις. Πρέπει να καθοριστούν κανόνες σχετικά με τις διαδικασίες που πρέπει να ακολουθούνται για την έγκριση της εφαρμογής προσαρμογής λόγω αντιστοίχισης.

               (2)

               Προκειμένου η αίτηση να θεωρείται πλήρης, θα πρέπει να περιλαμβάνει όλες τις σχετικές πληροφορίες που είναι αναγκαίες για την αξιολόγηση και τη λήψη απόφασης από τις εποπτικές αρχές. Για να υπάρξει εναρμονισμένη βάση στην οποία θα στηρίζεται η αξιολόγηση και η απόφαση των εποπτικών αρχών, η αίτηση θα πρέπει να περιλαμβάνει στοιχεία που αποδεικνύουν ότι πληρούνται όλες οι προϋποθέσεις του άρθρου 77β της οδηγίας 2009/138/ΕΚ.

               (3)

               Η αίτηση για προσαρμογή λόγω αντιστοίχισης είναι στρατηγική απόφαση που λαμβάνεται με σκοπό τη διαχείριση του κινδύνου και τον κεφαλαιακό προγραμματισμό. Δεδομένου ότι το διοικητικό, διαχειριστικό ή εποπτικό όργανο έχει την τελική ευθύνη για τη συμμόρφωση, όπως προβλέπεται στο άρθρο 40 της οδηγίας 2009/138/ΕΚ, η συμμετοχή του στη διαδικασία λήψης αποφάσεων σχετικά με την αίτηση θα πρέπει να εξετάζεται προσεκτικά.

               (4)

               Εκτός από τις διατάξεις του άρθρου 77β της οδηγίας 2009/138/ΕΚ, η εν λόγω οδηγία περιλαμβάνει, στα άρθρα 44, 45 και 77γ, και άλλες απαιτήσεις οι οποίες εφαρμόζονται σε όλες τις ασφαλιστικές ή αντασφαλιστικές επιχειρήσεις που χρησιμοποιούν προσαρμογή λόγω αντιστοίχισης. Ως εκ τούτου, η αίτηση θα πρέπει να περιλαμβάνει στοιχεία που αποδεικνύουν ότι θα τηρηθούν όλες αυτές οι απαιτήσεις, εάν χορηγηθεί έγκριση.

               (5)

               Οι διαδικασίες που πρέπει να ακολουθούνται για την έγκριση της προσαρμογής λόγω αντιστοίχισης προβλέπουν συνεχή επικοινωνία μεταξύ των εποπτικών αρχών και των ασφαλιστικών και αντασφαλιστικών επιχειρήσεων, ειδικότερα πριν από την υποβολή επίσημης αίτησης προς τις εποπτικές αρχές και, μετά την έγκριση της αίτησης, στο πλαίσιο της διαδικασίας εποπτικής εξέτασης. Αυτή η συνεχής επικοινωνία είναι αναγκαία για να διασφαλίζεται ότι οι εποπτικές αποφάσεις λαμβάνονται βάσει συναφών και επικαιροποιημένων πληροφοριών και στοιχείων.

               (6)

               Για να διασφαλίζεται η ομαλή και αποτελεσματική διεξαγωγή της διαδικασίας, οι εποπτικές αρχές θα πρέπει να μπορούν να ζητούν από τις ασφαλιστικές και αντασφαλιστικές επιχειρήσεις να τροποποιούν την αίτηση, πριν από τη λήψη απόφασης για την αποδοχή ή την απόρριψή της, προκειμένου να εξετάζονται τομείς όπου τα υποβληθέντα στοιχεία δεν επαρκούν για να αποδείξουν τη συμμόρφωση με τις σχετικές προϋποθέσεις του άρθρου 77β της οδηγίας 2009/138/ΕΚ.

               (7)

               Εκτός από τα στοιχεία που περιλαμβάνονται στην αίτηση, οι εποπτικές αρχές θα πρέπει να εξετάζουν και άλλους συναφείς παράγοντες όταν αποφασίζουν σχετικά με την τήρηση των απαιτήσεων της οδηγίας 2009/138/ΕΚ.

               (8)

               Δεδομένου ότι τα χαρτοφυλάκια προσαρμογής λόγω αντιστοίχισης μπορεί να υπόκεινται σε διαχείριση με βάση την αρχή της συνεχιζόμενης δραστηριότητας, οι επιχειρήσεις που έχουν λάβει έγκριση να εφαρμόζουν προσαρμογή λόγω αντιστοίχισης για την αποτίμηση των αντίστοιχων υποχρεώσεων θα πρέπει επίσης να έχουν τη δυνατότητα να εφαρμόζουν την εν λόγω προσαρμογή για την αποτίμηση μελλοντικών ασφαλιστικών υποχρεώσεων, στον βαθμό που αυτές οι υποχρεώσεις και τα αντίστοιχα στοιχεία ενεργητικού διαθέτουν τα ίδια χαρακτηριστικά με τις υποχρεώσεις και τα στοιχεία ενεργητικού που περιλαμβάνονται στο αρχικό χαρτοφυλάκιο προσαρμογής λόγω αντιστοίχισης και, κατά συνέπεια, συνεπάγονται τους ίδιους κινδύνους για την υπόψη επιχείρηση.

               (9)

               Λόγω της αλληλεξάρτησης που υπάρχει μεταξύ των διαφόρων αιτήσεων έγκρισης με βάση την οδηγία 2009/138/ΕΚ, κατά την υποβολή αίτησης για έγκριση προσαρμογής λόγω αντιστοίχισης, η ασφαλιστική ή αντασφαλιστική επιχείρηση θα πρέπει να ενημερώνει την εποπτική αρχή σχετικά με άλλες αιτήσεις που αφορούν στοιχεία του άρθρου 308α παράγραφος 1 της οδηγίας 2009/138/ΕΚ, τα οποία είναι επί του παρόντος σε εξέλιξη ή προβλέπονται εντός των επόμενων έξι μηνών. Η απαίτηση αυτή είναι αναγκαία για να διασφαλίζεται ότι οι εποπτικές αξιολογήσεις βασίζονται σε διαφανείς και αμερόληπτες πληροφορίες.

               (10)

               Ο παρών κανονισμός βασίζεται στα σχέδια εκτελεστικών τεχνικών προτύπων που υπέβαλε η Ευρωπαϊκή Αρχή Ασφαλίσεων και Επαγγελματικών Συντάξεων στην Ευρωπαϊκή Επιτροπή.

               (11)

               Η Ευρωπαϊκή Αρχή Ασφαλίσεων και Επαγγελματικών Συντάξεων διεξήγαγε ανοικτές δημόσιες διαβουλεύσεις όσον αφορά τα σχέδια εκτελεστικών τεχνικών προτύπων στα οποία βασίζεται ο παρών κανονισμός, προέβη σε ανάλυση του δυνητικού σχετικού κόστους/οφέλους και ζήτησε τη γνώμη της ομάδας συμφεροντούχων ασφαλίσεων και αντασφαλίσεων που έχει συσταθεί σύμφωνα με το άρθρο 37 του κανονισμού (ΕΕ) αριθ. 1094/2010 του Ευρωπαϊκού Κοινοβουλίου και του Συμβουλίου (2).

               (12)

               Για λόγους μεγαλύτερης ασφάλειας δικαίου σχετικά με το καθεστώς εποπτείας κατά την περίοδο σταδιακής εφαρμογής που προβλέπεται στο άρθρο 308α της οδηγίας 2009/138/ΕΚ, το οποίο αρχίζει την 1η Απριλίου 2015, θα πρέπει να διασφαλιστεί η ταχύτερη δυνατή έναρξη ισχύος του παρόντος κανονισμού, την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Αίτηση για την εφαρμογή προσαρμογής λόγω αντιστοίχισης
   1.   Οι ασφαλιστικές και αντασφαλιστικές επιχειρήσεις που υποβάλλουν αίτηση για την εφαρμογή προσαρμογής λόγω αντιστοίχισης υποβάλλουν στις εποπτικές αρχές γραπτή αίτηση για προηγούμενη έγκριση.
   2.   Η αίτηση υποβάλλεται σε μία από τις επίσημες γλώσσες του κράτους μέλους στο οποίο έχει την έδρα της η ασφαλιστική ή αντασφαλιστική επιχείρηση, ή σε άλλη γλώσσα που έχει συμφωνηθεί εκ των προτέρων με την εποπτική αρχή, και περιλαμβάνει τουλάχιστον τις πληροφορίες που προβλέπονται στα άρθρα 3 έως 6 του παρόντος κανονισμού.
   3.   Οι ασφαλιστικές και αντασφαλιστικές επιχειρήσεις μεριμνούν ώστε η αίτηση να περιλαμβάνει τυχόν άλλες σχετικές πληροφορίες που θεωρούνται ενδεχομένως αναγκαίες για την αξιολόγηση και τη λήψη απόφασης από την εποπτική αρχή. Στην αίτηση περιλαμβάνονται τεκμηριωμένα στοιχεία της εσωτερικής διαδικασίας λήψης αποφάσεων της ασφαλιστικής ή αντασφαλιστικής επιχείρησης σχετικά με την αίτηση.
   4.   Σε περίπτωση που υποβάλλεται αίτηση για περισσότερα του ενός χαρτοφυλάκια ασφαλιστικών ή αντασφαλιστικών υποχρεώσεων, αναφέρονται τα στοιχεία που απαιτούνται σύμφωνα με τα άρθρα 3 έως 6 του παρόντος κανονισμού χωριστά για κάθε χαρτοφυλάκιο που καλύπτεται από την αίτηση.
   Άρθρο 2
   Περιεχόμενο της αίτησης σε σχέση με το δεσμευμένο χαρτοφυλάκιο στοιχείων ενεργητικού
   Σε σχέση με το δεσμευμένο χαρτοφυλάκιο στοιχείων ενεργητικού που προβλέπεται στο άρθρο 77β παράγραφος 1 στοιχείο α) της οδηγίας 2009/138/ΕΚ, στην αίτηση περιλαμβάνονται τουλάχιστον τα εξής:

               α)

               στοιχεία που αποδεικνύουν ότι το δεσμευμένο χαρτοφυλάκιο στοιχείων ενεργητικού πληροί όλες τις σχετικές προϋποθέσεις του άρθρου 77β παράγραφος 1 της οδηγίας 2009/138/ΕΚ·

               β)

               λεπτομερή περιγραφή των στοιχείων ενεργητικού του δεσμευμένου χαρτοφυλακίου, η οποία περιλαμβάνει πληροφορίες για τα επιμέρους στοιχεία ενεργητικού, καθώς και για τη διαδικασία που χρησιμοποιείται για την ομαδοποίησή τους ανά κατηγορία στοιχείων ενεργητικού, πιστοληπτική ποιότητα και διάρκεια, με σκοπό τον καθορισμό του βασικού πιστωτικού περιθωρίου που αναφέρεται στο άρθρο 77γ παράγραφος 1 στοιχείο β) της οδηγίας 2009/138/ΕΚ·

               γ)

               περιγραφή της διαδικασίας που χρησιμοποιείται για τη διατήρηση του δεσμευμένου χαρτοφυλακίου στοιχείων ενεργητικού σύμφωνα με το άρθρο 77β παράγραφος 1 στοιχείο α) της οδηγίας 2009/138/ΕΚ, συμπεριλαμβανομένης της διαδικασίας για τη διατήρηση της αντιστοιχίας των αναμενόμενων ταμειακών ροών σε περιπτώσεις ουσιαστικής μεταβολής τους.

         Άρθρο 3
   Περιεχόμενο της αίτησης σε σχέση με το χαρτοφυλάκιο ασφαλιστικών ή αντασφαλιστικών υποχρεώσεων
   Σε σχέση με το χαρτοφυλάκιο ασφαλιστικών ή αντασφαλιστικών υποχρεώσεων στο οποίο πρόκειται να εφαρμοστεί η προσαρμογή λόγω αντιστοίχισης, στην αίτηση περιλαμβάνονται τουλάχιστον τα εξής:

               α)

               στοιχεία που αποδεικνύουν ότι οι ασφαλιστικές ή αντασφαλιστικές υποχρεώσεις πληρούν όλα τα κριτήρια που καθορίζονται στο άρθρο 77β παράγραφος 1 στοιχεία δ), ε), ζ) και ι) της οδηγίας 2009/138/ΕΚ·

               β)

               όταν υπάρχει κίνδυνος θανάτου, ποσοτικά στοιχεία που αποδεικνύουν ότι η βέλτιστη εκτίμηση του χαρτοφυλακίου ασφαλιστικών ή αντασφαλιστικών υποχρεώσεων δεν αυξάνεται κατά περισσότερο από 5 % σε περίπτωση απότομης μεταβολής του κινδύνου θανάτου που προσδιορίζεται στο άρθρο 52 του κατ' εξουσιοδότηση κανονισμού (ΕΕ) 2015/35 της Επιτροπής, της 10ης Οκτωβρίου 2014, για τη συμπλήρωση της οδηγίας 2009/138/ΕΚ του Ευρωπαϊκού Κοινοβουλίου και του Συμβουλίου (3) σχετικά με την ανάληψη και την άσκηση δραστηριοτήτων ασφάλισης και αντασφάλισης (Φερεγγυότητα II).

         Άρθρο 4
   Περιεχόμενο της γραπτής αίτησης σε σχέση με την αντιστοίχιση των ταμειακών ροών και τη διαχείριση του χαρτοφυλακίου
   Σε σχέση με την αντιστοίχιση των ταμειακών ροών και τη διαχείριση του επιλέξιμου χαρτοφυλακίου υποχρεώσεων και του δεσμευμένου χαρτοφυλακίου στοιχείων ενεργητικού, στην αίτηση περιλαμβάνονται τουλάχιστον τα εξής:

               α)

               ποσοτικά στοιχεία που αποδεικνύουν ότι πληρούνται τα κριτήρια του άρθρου 77β παράγραφος 1 στοιχείο γ) της οδηγίας 2009/138/ΕΚ, καθώς και ποσοτική και ποιοτική αξιολόγηση του κατά πόσον τυχόν αναντιστοιχία προκαλεί σημαντικούς κινδύνους σε σχέση με τους εγγενείς κινδύνους του ασφαλιστικού κλάδου στον οποίο προορίζεται να εφαρμοστεί η προσαρμογή λόγω αντιστοίχισης·

               β)

               στοιχεία που αποδεικνύουν ότι θα εφαρμοστούν κατάλληλες διαδικασίες για τον προσδιορισμό, την οργάνωση και τη διαχείριση του χαρτοφυλακίου υποχρεώσεων και του δεσμευμένου χαρτοφυλακίου στοιχείων ενεργητικού χωριστά από άλλες δραστηριότητες της επιχείρησης, καθώς και για να διασφαλιστεί ότι τα δεσμευμένα στοιχεία ενεργητικού δεν θα χρησιμοποιηθούν για την κάλυψη ζημιών από άλλες δραστηριότητες της επιχείρησης, σύμφωνα με το άρθρο 77β παράγραφος 1 στοιχείο β) της οδηγίας 2009/138/ΕΚ·

               γ)

               στοιχεία σχετικά με τον τρόπο με τον οποίο θα προσαρμοστούν τα ίδια κεφάλαια σύμφωνα με το άρθρο 81 της οδηγίας 2009/138/ΕΚ, ώστε να αντικατοπτρίζεται τυχόν περιορισμός της μεταβιβασιμότητας·

               δ)

               στοιχεία σχετικά με τον τρόπο με τον οποίο θα προσαρμοστούν οι κεφαλαιακές απαιτήσεις φερεγγυότητας (SCR), ώστε να αντικατοπτρίζεται το τυχόν μειωμένο εύρος όσον αφορά τη διαφοροποίηση κινδύνου. Κατά περίπτωση, περιλαμβάνονται στοιχεία που αποδεικνύουν τη συμμόρφωση με τα άρθρα 216, 217 και 234 του κατ' εξουσιοδότηση κανονισμού (ΕΕ) 2015/35. Σε περίπτωση που οι ασφαλιστικές και αντασφαλιστικές επιχειρήσεις προτίθενται να υπολογίσουν τις κεφαλαιακές απαιτήσεις φερεγγυότητας με χρήση εσωτερικού υποδείγματος, αλλά δεν έχουν λάβει την αναγκαία έγκριση από τις εποπτικές αρχές, τα στοιχεία που προβλέπονται στην παρούσα παράγραφο υποβάλλονται με βάση το αποτέλεσμα της τυποποιημένης μεθόδου, καθώς και το μη εγκεκριμένο εσωτερικό υπόδειγμα.

         Άρθρο 5
   Συμπληρωματικό περιεχόμενο της γραπτής αίτησης
   Εκτός από τις πληροφορίες που προβλέπονται στα άρθρα 3 και 4 του παρόντος κανονισμού, στην αίτηση περιλαμβάνονται επίσης τα εξής:

               α)

               επιβεβαίωση ότι θα τηρηθούν οι προϋποθέσεις του άρθρου 77β παράγραφος 3 της οδηγίας 2009/138/ΕΚ, εάν χορηγηθεί εποπτική έγκριση για την εφαρμογή προσαρμογής λόγω αντιστοίχισης·

               β)

               το σχέδιο ρευστότητας που απαιτείται βάσει του άρθρου 44 παράγραφος 2 της οδηγίας 2009/138/ΕΚ·

               γ)

               οι αξιολογήσεις που απαιτούνται βάσει του άρθρου 44 παράγραφος 2α στοιχείο β) της οδηγίας 2009/138/ΕΚ·

               δ)

               οι αξιολογήσεις που απαιτούνται βάσει του άρθρου 45 παράγραφος 2α της οδηγίας 2009/138/ΕΚ·

               ε)

               λεπτομερής επεξήγηση και απόδειξη της μεθόδου υπολογισμού που χρησιμοποιήθηκε για τον προσδιορισμό της προσαρμογής λόγω αντιστοίχισης σύμφωνα με τις απαιτήσεις του άρθρου 77γ της οδηγίας 2009/138/ΕΚ·

               στ)

               κατάλογος των λοιπών αιτήσεων που υποβλήθηκαν από την ασφαλιστική ή αντασφαλιστική επιχείρηση, ή που προβλέπεται επί του παρόντος να υποβληθούν εντός των επόμενων έξι μηνών, για την έγκριση οποιουδήποτε εκ των στοιχείων της σταδιακής εφαρμογής που απαριθμούνται στο άρθρο 308α παράγραφος 1 της οδηγίας 2009/138/ΕΚ.

         Άρθρο 6
   Αξιολόγηση της αίτησης
   1.   Η εποπτική αρχή επιβεβαιώνει την παραλαβή της αίτησης της ασφαλιστικής ή αντασφαλιστικής επιχείρησης.
   2.   Η εποπτική αρχή θεωρεί ότι η αίτηση είναι πλήρης, εφόσον περιλαμβάνει όλα τα στοιχεία που προβλέπονται στα άρθρα 2 έως 5 του παρόντος κανονισμού.
   3.   Η εποπτική αρχή επιβεβαιώνει ότι η αίτηση είναι πλήρης εντός 30 ημερών από την ημερομηνία παραλαβής της.
   4.   Σε περίπτωση που η εποπτική αρχή κρίνει ότι η αίτηση δεν είναι πλήρης, ενημερώνει αμέσως την ασφαλιστική ή αντασφαλιστική επιχείρηση ότι η περίοδος έγκρισης δεν έχει αρχίσει και διευκρινίζει τους λόγους για τους οποίους η αίτηση δεν θεωρείται πλήρης.
   5.   Η εποπτική αρχή μεριμνά ώστε να λαμβάνεται απόφαση σχετικά με την αίτηση εντός έξι μηνών από την παραλαβή της πλήρους αίτησης.
   6.   Σε περίπτωση που η εποπτική αρχή έχει επιβεβαιώσει ότι η αίτηση είναι πλήρης, το γεγονός αυτό δεν την εμποδίζει να ζητήσει συμπληρωματικές πληροφορίες που είναι αναγκαίες για τη διενέργεια της αξιολόγησής της. Στο αίτημα διευκρινίζονται οι απαιτούμενες συμπληρωματικές πληροφορίες και οι λόγοι για τους οποίους υποβάλλεται το αίτημα.
   7.   Η αξιολόγηση της αίτησης διενεργείται σε συνεχή επικοινωνία με την ασφαλιστική ή αντασφαλιστική επιχείρηση και μπορεί να περιλαμβάνει αιτήματα των εποπτικών αρχών για προσαρμογές στον τρόπο με τον οποίο η επιχείρηση προτίθεται να εφαρμόσει προσαρμογή λόγω αντιστοίχισης. Σε περίπτωση που η εποπτική αρχή εκτιμά ότι θα μπορούσε να εγκρίνει την εφαρμογή προσαρμογής λόγω αντιστοίχισης υπό τον όρο ότι θα γίνουν προσαρμογές, κοινοποιεί γραπτώς, αμελλητί, στην ασφαλιστική και αντασφαλιστική επιχείρηση τις απαιτούμενες προσαρμογές.
   8.   Οι ημέρες που μεσολαβούν από την ημερομηνία κατά την οποία η εποπτική αρχή ζητεί συμπληρωματικές πληροφορίες ή προσαρμογές, σύμφωνα με την παράγραφο 6 ή 7, έως την ημερομηνία κατά την οποία η εποπτική αρχή λαμβάνει αυτές τις πληροφορίες ή προσαρμογές δεν υπολογίζονται στο χρονικό διάστημα των έξι μηνών που αναφέρεται στην παράγραφο 5.
   9.   Οι ασφαλιστικές και αντασφαλιστικές επιχειρήσεις μεριμνούν, καθ' όλη τη διάρκεια αξιολόγησης της αίτησης, ώστε η εποπτική αρχή να έχει στη διάθεσή της όλα τα τεκμηριωμένα στοιχεία, μεταξύ άλλων σε ηλεκτρονική μορφή όποτε είναι δυνατό.
   10.   Η ασφαλιστική ή αντασφαλιστική επιχείρηση ενημερώνει τις εποπτικές αρχές για τυχόν αλλαγές στα στοιχεία της αίτησής της. Σε περίπτωση που ασφαλιστική ή αντασφαλιστική επιχείρηση ενημερώσει την εποπτική αρχή για αλλαγή στην αίτησή της, αυτή αντιμετωπίζεται ως νέα αίτηση, εκτός εάν:

               α)

               η αλλαγή οφείλεται σε αίτημα της εποπτικής αρχής για συμπληρωματικές πληροφορίες ή τροποποιήσεις· ή

               β)

               η εποπτική αρχή κρίνει ότι η αλλαγή δεν επηρεάζει σημαντικά την αξιολόγηση της αίτησης.

         11.   Η ασφαλιστική ή αντασφαλιστική επιχείρηση μπορεί να αποσύρει την αίτησή της με γραπτή κοινοποίηση σε οποιοδήποτε στάδιο πριν από την έκδοση απόφασης της εποπτικής αρχής. Εάν, στη συνέχεια, η ασφαλιστική ή αντασφαλιστική επιχείρηση υποβάλει εκ νέου την αίτηση ή υποβάλει επικαιροποιημένη αίτηση, η εποπτική αρχή τη θεωρεί νέα αίτηση.
   Άρθρο 7
   Απόφαση επί της αίτησης
   1.   Κατά τη λήψη απόφασης σχετικά με την έγκριση της αίτησης, η εποπτική αρχή μπορεί να λάβει υπόψη και άλλα στοιχεία εκτός από εκείνα που απαριθμούνται στα άρθρα 2-5 του παρόντος κανονισμού, εάν τα εν λόγω στοιχεία είναι χρήσιμα για την αξιολόγηση της συμμόρφωσης με τις προϋποθέσεις που προβλέπονται στο άρθρο 77β παράγραφος 1 και στο άρθρο 77γ της οδηγίας 2009/138/ΕΚ.
   2.   Η απόφαση της εποπτικής αρχής σχετικά με την έγκριση της αίτησης κοινοποιείται γραπτώς στην ίδια γλώσσα στην οποία υποβλήθηκε η αίτηση.
   3.   Σε περίπτωση που έχει παραληφθεί μία μόνο αίτηση για περισσότερα του ενός χαρτοφυλάκια ασφαλιστικών ή αντασφαλιστικών υποχρεώσεων, η εποπτική αρχή μπορεί να αποφασίσει να εγκρίνει την αίτηση σε σχέση με ορισμένα μόνο χαρτοφυλάκια. Στην περίπτωση αυτή, στη γραπτή κοινοποίηση της απόφασης διευκρινίζεται σε ποια χαρτοφυλάκια ασφαλιστικών και αντασφαλιστικών υποχρεώσεων μπορεί να εφαρμοστεί προσαρμογή λόγω αντιστοίχισης.
   4.   Σε περίπτωση που η εποπτική αρχή αποφασίσει να απορρίψει την αίτηση, για όλα ή μερικά από τα χαρτοφυλάκια που περιλαμβάνονται σε αυτήν, αναφέρει σαφώς τους λόγους για τη συγκεκριμένη απόφαση.
   5.   Σε περίπτωση που ασφαλιστικές και αντασφαλιστικές επιχειρήσεις λάβουν έγκριση να εφαρμόσουν προσαρμογή λόγω αντιστοίχισης σε χαρτοφυλάκιο ασφαλιστικών και αντασφαλιστικών υποχρεώσεων, το πεδίο εφαρμογής της εν λόγω απόφασης έγκρισης θεωρείται ότι καλύπτει τις ασφαλιστικές και αντασφαλιστικές υποχρεώσεις και τα στοιχεία ενεργητικού που θα προστεθούν μελλοντικά στο συγκεκριμένο χαρτοφυλάκιο προσαρμογής λόγω αντιστοίχισης, υπό την προϋπόθεση ότι οι επιχειρήσεις είναι σε θέση να αποδείξουν τα εξής:

               α)

               οι μελλοντικές υποχρεώσεις και τα μελλοντικά στοιχεία ενεργητικού έχουν τα ίδια χαρακτηριστικά με τις υποχρεώσεις και τα στοιχεία ενεργητικού που περιλαμβάνονται στο χαρτοφυλάκιο προσαρμογής λόγω αντιστοίχισης για το οποίο χορηγήθηκε η έγκριση·

               β)

               το χαρτοφυλάκιο προσαρμογής λόγω αντιστοίχισης συνεχίζει να πληροί τις σχετικές προϋποθέσεις της οδηγίας 2009/138/ΕΚ.

         Άρθρο 8
   Ανάκληση της έγκρισης από την εποπτική αρχή
   Σε περίπτωση που η εποπτική αρχή κρίνει ότι ασφαλιστική ή αντασφαλιστική επιχείρηση που έλαβε έγκριση για την εφαρμογή προσαρμογής λόγω αντιστοίχισης έχει παύσει να συμμορφώνεται με τις προϋποθέσεις του άρθρου 77β παράγραφος 1 ή του άρθρου 77γ της οδηγίας 2009/138/ΕΚ, ενημερώνει αμέσως την ασφαλιστική ή αντασφαλιστική επιχείρηση και εξηγεί τη φύση της μη συμμόρφωσης.
   Άρθρο 9
   Έναρξη ισχύος
   Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 24 Μαρτίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 335 της 17.12.2009, σ. 1.

      (2)  Κανονισμός (ΕΕ) αριθ. 1094/2010 του Ευρωπαϊκού Κοινοβουλίου και του Συμβουλίου, της 24ης Νοεμβρίου 2010, για τη σύσταση Ευρωπαϊκής Εποπτικής Αρχής (Ευρωπαϊκή Αρχή Ασφαλίσεων και Επαγγελματικών Συντάξεων), την τροποποίηση της απόφασης αριθ. 716/2009/ΕΚ και την κατάργηση της απόφασης 2009/79/ΕΚ της Επιτροπής (ΕΕ L 331 της 15.12.2010, σ. 48).

      (3)  Κατ' εξουσιοδότηση κανονισμός (ΕΕ) 2015/35 της Επιτροπής, της 10ης Οκτωβρίου 2014, για τη συμπλήρωση της οδηγίας 2009/138/ΕΚ του Ευρωπαϊκού Κοινοβουλίου και του Συμβουλίου σχετικά με την ανάληψη και την άσκηση δραστηριοτήτων ασφάλισης και αντασφάλισης (Φερεγγυότητα II) (ΕΕ L 12 της 17.1.2015, σ. 1).


title: Εκτελεστικός κανονισμός (ΕΕ) αριθ. 662/2012 της Επιτροπής, της 19ης Ιουλίου 2012 , για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών

text:
               20.7.2012

               EL

               Επίσημη Εφημερίδα της Ευρωπαϊκής Ένωσης

               L 192/4

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 662/2012 ΤΗΣ ΕΠΙΤΡΟΠΉΣ
   της 19ης Ιουλίου 2012
   για καθορισμό των κατ’ αποκοπή τιμών εισαγωγής για τον προσδιορισμό της τιμής εισόδου ορισμένων οπωροκηπευτικών
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (ενιαίος κανονισμός ΚΟΑ) (1),
   Έχοντας υπόψη τον εκτελεστικό κανονισμό (ΕΕ) αριθ. 543/2011 της Επιτροπής, της 7ης Ιουνίου 2011, για τη θέσπιση λεπτομερών κανόνων εφαρμογής του κανονισμού (ΕΚ) αριθ. 1234/2007 του Συμβουλίου όσον αφορά τους τομείς των οπωροκηπευτικών και των μεταποιημένων οπωροκηπευτικών (2), και ιδίως το άρθρο 136 παράγραφος 1,
   Εκτιμώντας τα ακόλουθα:

               (1)

               Ο εκτελεστικός κανονισμός (ΕΕ) αριθ. 543/2011 προβλέπει, κατ’ εφαρμογή των αποτελεσμάτων των πολυμερών εμπορικών διαπραγματεύσεων του Γύρου της Ουρουγουάης, τα κριτήρια για τον καθορισμό από την Επιτροπή των κατ’ αποκοπή τιμών εισαγωγής από τρίτες χώρες, για τα προϊόντα και τις περιόδους που ορίζονται στο παράρτημα XVI μέρος A του εν λόγω κανονισμού.

               (2)

               Η κατ’ αποκοπή τιμή εισαγωγής υπολογίζεται κάθε εργάσιμη ημέρα, σύμφωνα με το άρθρο 136 παράγραφος 1 του εκτελεστικού κανονισμού (ΕΕ) αριθ. 543/2011, λαμβανομένων υπόψη των ημερήσιων μεταβλητών στοιχείων. Συνεπώς, ο παρών κανονισμός θα πρέπει να αρχίσει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Οι κατ’ αποκοπή τιμές εισαγωγής που αναφέρονται στο άρθρο 136 του εκτελεστικού κανονισμού (ΕΕ) αριθ. 543/2011 καθορίζονται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης,

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 19 Ιουλίου 2012.

            Για την Επιτροπή, εξ ονόματος του Προέδρου,
         José Manuel SILVA RODRÍGUEZ

            Γενικός Διευθυντής Γεωργίας και Αγροτικής Ανάπτυξης

      (1)  ΕΕ L 299 της 16.11.2007, σ. 1.

      (2)  ΕΕ L 157 της 15.6.2011, σ. 1.

      ΠΑΡΑΡΤΗΜΑ
      Οι κατ’ αποκοπή τιμές εισαγωγής για τον προσδιορισμό της τιμής εισόδου ορισμένων οπωροκηπευτικών

                  (ευρώ/100 kg)

                  Κωδικός ΣΟ

                  Κωδικός τρίτων χωρών (1)

                  Κατ’ αποκοπή τιμή εισαγωγής

                  0702 00 00

                  MK

                  41,0

                  ZZ

                  41,0

                  0707 00 05

                  TR

                  95,4

                  ZZ

                  95,4

                  0709 93 10

                  TR

                  96,1

                  ZZ

                  96,1

                  0805 50 10

                  AR

                  90,6

                  BO

                  97,8

                  TR

                  52,0

                  UY

                  90,0

                  ZA

                  90,2

                  ZZ

                  84,1

                  0808 10 80

                  AR

                  138,3

                  BR

                  89,2

                  CL

                  112,0

                  CN

                  126,4

                  NZ

                  132,9

                  US

                  146,3

                  UY

                  52,1

                  ZA

                  98,4

                  ZZ

                  112,0

                  0808 30 90

                  AR

                  137,1

                  CL

                  117,7

                  ZA

                  103,6

                  ZZ

                  119,5

                  0809 10 00

                  TR

                  166,6

                  ZZ

                  166,6

                  0809 29 00

                  TR

                  385,1

                  ZZ

                  385,1

                  0809 30

                  TR

                  177,2

                  ZZ

                  177,2

                  0809 40 05

                  BA

                  81,6

                  ZZ

                  81,6

         (1)  Ονοματολογία των χωρών που ορίζεται στον κανονισμό (ΕΚ) αριθ. 1833/2006 της Επιτροπής (ΕΕ L 354 της 14.12.2006, σ. 19). Ο κωδικός «ZZ» αντιπροσωπεύει «άλλες χώρες καταγωγής».


title: Εκτελεστικός κανονισμός (ΕΕ) 2015/447 της Επιτροπής, της 17ης Μαρτίου 2015 , για την κατανομή, μεταξύ παραδόσεων και απευθείας πωλήσεων, των εθνικών ποσοστώσεων γάλακτος που έχουν καθοριστεί για την περίοδο 2014/2015 στο παράρτημα IX του κανονισμού (ΕΚ) αριθ. 1234/2007 του Συμβουλίου

text:
               18.3.2015

               EL

               Επίσημη Εφημερίδα της Ευρωπαϊκής Ένωσης

               L 74/21

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/447 ΤΗΣ ΕΠΙΤΡΟΠΉΣ
   της 17ης Μαρτίου 2015
   για την κατανομή, μεταξύ παραδόσεων και απευθείας πωλήσεων, των εθνικών ποσοστώσεων γάλακτος που έχουν καθοριστεί για την περίοδο 2014/2015 στο παράρτημα IX του κανονισμού (ΕΚ) αριθ. 1234/2007 του Συμβουλίου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1234/2007 του Συμβουλίου, της 22ας Οκτωβρίου 2007, για τη θέσπιση κοινής οργάνωσης των γεωργικών αγορών και ειδικών διατάξεων για ορισμένα γεωργικά προϊόντα (Ενιαίος κανονισμός ΚΟΑ) (1), και ιδίως το άρθρο 69 παράγραφος 1, σε συνδυασμό με το άρθρο 4,
   Εκτιμώντας τα ακόλουθα:

               (1)

               Ο κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου (2) κατάργησε και αντικατέστησε τον κανονισμό (ΕΚ) αριθ. 1234/2007 από 1ης Ιανουαρίου 2014. Ωστόσο, το άρθρο 230 παράγραφος 1 στοιχείο α) του κανονισμού (ΕΕ) αριθ. 1308/2013 προβλέπει ότι, όσον αφορά το σύστημα περιορισμού της παραγωγής γάλακτος, το μέρος II τίτλος I κεφάλαιο III τμήμα III του κανονισμού (ΕΚ) αριθ. 1234/2007, καθώς και το άρθρο 55, το άρθρο 85 και τα παραρτήματα IX και X του εν λόγω κανονισμού εξακολουθούν να εφαρμόζονται μέχρι τις 31 Μαρτίου 2015.

               (2)

               Το άρθρο 67 παράγραφος 2 του κανονισμού (ΕΚ) αριθ. 1234/2007 προβλέπει ότι οι παραγωγοί μπορούν να διαθέτουν μία ή δύο ατομικές ποσοστώσεις, μία για παραδόσεις και μία για απευθείας πωλήσεις. Η μετατροπή μεταξύ των ποσοστώσεων μπορεί να γίνεται μόνο από την αρμόδια αρχή του κράτους μέλους, κατόπιν δεόντως αιτιολογημένης αίτησης του παραγωγού.

               (3)

               Ο εκτελεστικός κανονισμός (ΕΕ) αριθ. 266/2014 (3) της Επιτροπής καθορίζει την κατανομή μεταξύ των παραδόσεων και των απευθείας πωλήσεων για την περίοδο από 1ης Απριλίου 2013 έως 31 Μαρτίου 2014, για όλα τα κράτη μέλη.

               (4)

               Σύμφωνα με το άρθρο 25 παράγραφος 2 του κανονισμού (ΕΚ) αριθ. 595/2004 (4) της Επιτροπής, τα κράτη μέλη κοινοποίησαν στην Επιτροπή τις ποσότητες οι οποίες έχουν οριστικά μετατραπεί, μετά από αίτηση των παραγωγών, μεταξύ των ατομικών ποσοστώσεων των παραδόσεων και των απευθείας πωλήσεων.

               (5)

               Ως εκ τούτου, κρίνεται σκόπιμο να καθοριστεί η κατανομή, μεταξύ παραδόσεων και απευθείας πωλήσεων, των εθνικών ποσοστώσεων για την περίοδο από 1ης Απριλίου 2014 έως 31 Μαρτίου 2015 που έχουν καθοριστεί στο παράρτημα IX παράγραφος 1 του κανονισμού (ΕΚ) αριθ. 1234/2007.

               (6)

               Σύμφωνα με το άρθρο 69 παράγραφος 1, σε συνδυασμό με το άρθρο 4 του κανονισμού (ΕΚ) αριθ. 1234/2007, η Επιτροπή έπρεπε να ενεργήσει σύμφωνα με τη διαδικασία που ορίζεται στο άρθρο 195 παράγραφος 2 του εν λόγω κανονισμού. Η αντίστοιχη διαδικασία, βάσει του κανονισμού (ΕΕ) αριθ. 1308/2013, είναι η διαδικασία εξέτασης που αναφέρεται στο άρθρο 229 παράγραφος 2 του εν λόγω κανονισμού.

               (7)

               Δεδομένου ότι η κατανομή μεταξύ παραδόσεων και απευθείας πωλήσεων χρησιμοποιείται ως βάση αναφοράς για τους ελέγχους, σύμφωνα με τα άρθρα 19 έως 22 του κανονισμού (ΕΚ) αριθ. 595/2004 και για την κατάρτιση του ετήσιου ερωτηματολογίου που προβλέπεται στο παράρτημα I του εν λόγω κανονισμού, είναι σκόπιμο να καθοριστεί η ημερομηνία λήξης του παρόντος κανονισμού μετά την τελευταία δυνατή ημερομηνία των ελέγχων αυτών.

               (8)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής για την κοινή οργάνωση των γεωργικών αγορών,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Η κατανομή, για την περίοδο από 1ης Απριλίου 2014 έως 31 Μαρτίου 2015, μεταξύ των παραδόσεων και των απευθείας πωλήσεων των εθνικών ποσοστώσεων που έχουν καθοριστεί στο παράρτημα IX του κανονισμού (ΕΚ) αριθ. 1234/2007 καθορίζεται στο παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   Η ισχύς του παρόντος κανονισμού λήγει στις 30 Σεπτεμβρίου 2016.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 17 Μαρτίου 2015.

            Για την Επιτροπή

            Ο Πρόεδρος

         Jean-Claude JUNCKER

      (1)  ΕΕ L 299 της 16.11.2007, σ. 1.

      (2)  Κανονισμός (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (ΕΕ L 347 της 20.12.2013, σ. 671).

      (3)  Εκτελεστικός κανονισμός (ΕΕ) αριθ. 266/2014 της Επιτροπής, της 14ης Μαρτίου 2014, για την κατανομή, μεταξύ παραδόσεων και απευθείας πωλήσεων, των εθνικών ποσοστώσεων γάλακτος που έχουν καθοριστεί για την περίοδο 2013/2014 στο παράρτημα IX του κανονισμού (ΕΚ) αριθ. 1234/2007 του Συμβουλίου (ΕΕ L 76 της 15.3.2014, σ. 31).

      (4)  Κανονισμός (ΕΚ) αριθ. 595/2004 της Επιτροπής, της 30ής Μαρτίου 2004, για τις λεπτομέρειες εφαρμογής του κανονισμού (ΕΚ) αριθ. 1788/2003 του Συμβουλίου για τη θέσπιση εισφοράς στον τομέα του γάλακτος και των γαλακτοκομικών προϊόντων (ΕΕ L 94 της 31.3.2004, σ. 22).

      ΠΑΡΑΡΤΗΜΑ

                  Κράτη μέλη

                  Παραδόσεις (τόνοι)

                  Απευθείας πωλήσεις (τόνοι)

                  Βέλγιο

                  3 566 075,994

                  36 038,916

                  Βουλγαρία

                  981 934,239

                  67 583,377

                  Τσεχική Δημοκρατία

                  2 910 127,559

                  25 017,298

                  Δανία

                  4 847 759,582

                  149,891

                  Γερμανία

                  30 229 156,242

                  89 772,508

                  Εσθονία

                  687 975,699

                  4 950,350

                  Ιρλανδία

                  5 782 858,891

                  1 563,345

                  Ελλάδα

                  878 297,757

                  1 317,000

                  Ισπανία

                  6 491 200,263

                  66 355,182

                  Γαλλία

                  26 043 679,756

                  327 551,521

                  Κροατία

                  698 376,994

                  66 623,006

                  Ιταλία

                  10 921 420,936

                  367 121,930

                  Κύπρος

                  155 022,240

                  636,552

                  Λετονία

                  770 138,701

                  10 993,997

                  Λιθουανία

                  1 753 855,868

                  73 783,113

                  Λουξεμβούργο

                  292 166,310

                  588,000

                  Ουγγαρία

                  1 967 795,932

                  165 608,590

                  Μάλτα

                  52 205,729

                  0,000

                  Κάτω Χώρες

                  11 972 757,363

                  77 735,292

                  Αυστρία

                  2 911 286,952

                  81 441,536

                  Πολωνία

                  9 923 889,074

                  131 907,982

                  Πορτογαλία (1)

                  2 080 193,719

                  8 710,827

                  Ρουμανία

                  1 571 952,247

                  1 705 244,231

                  Σλοβενία

                  597 453,865

                  20 719,515

                  Σλοβακία

                  1 075 927,489

                  39 828,732

                  Φινλανδία (2)

                  2 615 170,922

                  4 657,981

                  Σουηδία

                  3 589 229,658

                  4 800,000

                  Ηνωμένο Βασίλειο

                  15 755 730,218

                  140 974,348

         (1)  Εκτός από τη Μαδέρα.

         (2)  Η φινλανδική εθνική ποσόστωση που αναφέρεται στο παράρτημα IX του κανονισμού (ΕΚ) αριθ. 1234/2007 και η συνολική ποσότητα της φινλανδικής εθνικής ποσόστωσης που αναφέρεται στο παράρτημα του παρόντος κανονισμού διαφέρουν λόγω αύξησης της ποσόστωσης κατά 784,683 τόνους για την αποζημίωση των φινλανδών παραγωγών «SLOM», σύμφωνα με το άρθρο 67 παράγραφος 4 του κανονισμού (ΕΚ) αριθ. 1234/2007.


title: Εκτελεστικός κανονισμός (ΕΕ) αριθ. 1084/2011 της Επιτροπής, της 27ης Οκτωβρίου 2011 , σχετικά με την τροποποίηση και τη διόρθωση του κανονισμού (ΕΚ) αριθ. 1235/2008 για τον καθορισμό των λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου όσον αφορά τους όρους εισαγωγής βιολογικών προϊόντων από τρίτες χώρες

text:
               28.10.2011

               EL

               Επίσημη Εφημερίδα της Ευρωπαϊκής Ένωσης

               L 281/3

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 1084/2011 ΤΗΣ ΕΠΙΤΡΟΠΉΣ
   της 27ης Οκτωβρίου 2011
   σχετικά με την τροποποίηση και τη διόρθωση του κανονισμού (ΕΚ) αριθ. 1235/2008 για τον καθορισμό των λεπτομερών κανόνων εφαρμογής του κανονισμού (ΕΚ) αριθ. 834/2007 του Συμβουλίου όσον αφορά τους όρους εισαγωγής βιολογικών προϊόντων από τρίτες χώρες
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 834/2007 του Συμβουλίου, της 28ης Ιουνίου 2007, για τη βιολογική παραγωγή και την επισήμανση των βιολογικών προϊόντων και την κατάργηση του κανονισμού (ΕΟΚ) αριθ. 2092/91 (1), και ιδίως το άρθρο 33 παράγραφος 2 και το άρθρο 38 στοιχείο δ),
   Εκτιμώντας τα ακόλουθα:

               (1)

               Το άρθρο 7 παράγραφος 2 του κανονισμού (ΕΚ) αριθ. 1235/2008 της Επιτροπής (2) προβλέπει ότι ο κατάλογος αναγνωρισμένων τρίτων χωρών περιέχει, για κάθε τρίτη χώρα, κάθε αναγκαία πληροφορία για να επαληθεύεται κατά πόσο τα προϊόντα που διατίθενται στην ενωσιακή αγορά έχουν υπαχθεί στο καθεστώς ελέγχου της τρίτης χώρας που έχει αναγνωρισθεί σύμφωνα με το άρθρο 33 παράγραφος 2 του κανονισμού (ΕΚ) αριθ. 834/2007. Η Τυνησία υπέβαλε τροποποίηση των σχετικών προδιαγραφών που προβλέπονται στο παράρτημα III του κανονισμού (ΕΚ) αριθ. 1235/2008 μετά τη δημιουργία, στο Υπουργείο Γεωργίας, νέας γενικής διεύθυνσης αρμόδιας για τη βιολογική γεωργία, η οποία είναι πλέον η νέα αρμόδια αρχή για το σύστημα ελέγχου στην Τυνησία.

               (2)

               Ο εκτελεστικός κανονισμός (ΕΕ) αριθ. 590/2011 της Επιτροπής (3) πρόσθεσε στο παράρτημα III του κανονισμού (ΕΚ) αριθ. 1235/2008 νέο κείμενο που αφορά τον Καναδά. Το σημείο «1. Κατηγορίες προϊόντων» του κειμένου αυτού περιλαμβάνει ένα λάθος διότι προβλέπει χωριστό στοιχείο γ) για τις «ζωοτροφές» ως μία από αυτές τις κατηγορίες, ενώ πρόκειται για μία από τις πιθανές χρήσεις των «μεταποιημένων γεωργικών προϊόντων» που αναφέρονται στο σημείο 1 στοιχείο β) του κειμένου αυτού.

               (3)

               Ο Καναδάς ενημέρωσε την Επιτροπή ότι ο κατάλογος των φορέων ελέγχου στο παράρτημα III του κανονισμού (ΕΚ) αριθ. 1235/2008 περιλαμβάνει άλλο ένα λάθος, διότι ο φορέας ελέγχου «Control Union Certifications» δεν έχει διαπιστευτεί από τον Canadian Food Inspection Agency (Καναδικό Οργανισμό Επιθεώρησης Τροφίμων) για την παροχή υπηρεσιών πιστοποίησης στον Καναδά.

               (4)

               Κατά συνέπεια, ο κανονισμός (ΕΚ) αριθ. 1235/2008 πρέπει να τροποποιηθεί και να διορθωθεί αναλόγως.

               (5)

               Για λόγους ασφάλειας δικαίου, η διορθωτική διάταξη που προβλέπεται στον παρόντα κανονισμό θα πρέπει να εφαρμόζεται από την ημερομηνία έναρξης ισχύος του κανονισμού (ΕΕ) αριθ. 590/2011.

               (6)

               Τα μέτρα που προβλέπονται στον παρόντα κανονισμό είναι σύμφωνα με τη γνώμη της κανονιστικής επιτροπής βιολογικής παραγωγής,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Τροποποιητικές διατάξεις
   Στο παράρτημα III του κανονισμού (ΕΚ) αριθ. 1235/2008, το σημείο 4 στο κείμενο που αφορά την Τυνησία αντικαθίσταται από το ακόλουθο κείμενο:

      «4.   Αρμόδια Αρχή: Direction générale de l’Agriculture Biologique (Ministère de l’Agriculture et de l’Environnement)· www.agriportail.tn».

   Άρθρο 2
   Διορθωτικές διατάξεις
   Στο παράρτημα III του κανονισμού (ΕΚ) αριθ. 1235/2008, το κείμενο που αφορά τον Καναδά τροποποιείται ως εξής:

               1)

               Στο σημείο 1, τα στοιχεία β) και γ) αντικαθίστανται από το ακόλουθο κείμενο:

                           «β)

                           μεταποιημένα γεωργικά προϊόντα για χρήση ως τρόφιμα και ζωοτροφές·».

               2)

               Στο σημείο 5, η έκτη περίπτωση «Control Union Certifications (CUC), www.controlunion.com» διαγράφεται.

         Άρθρο 3
   Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
   Ωστόσο, το άρθρο 2 εφαρμόζεται από τις 28 Ιουνίου 2011.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 27 Οκτωβρίου 2011.

            Για την Επιτροπή

            Ο Πρόεδρος

         José Manuel BARROSO

      (1)  ΕΕ L 189 της 20.7.2007, σ. 1.

      (2)  ΕΕ L 334 της 12.12.2008, σ. 25.

      (3)  ΕΕ L 161 της 21.6.2011, σ. 9.


title: Εκτελεστικός κανονισμός (ΕΕ) 2015/816 της Επιτροπής, της 22ας Μαΐου 2015, για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Canard à foie gras du Sud-Ouest (Chalosse, Gascogne, Gers, Landes, Périgord, Quercy) (ΠΓΕ)]

text:
               27.5.2015

               EL

               Επίσημη Εφημερίδα της Ευρωπαϊκής Ένωσης

               L 129/10

         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2015/816 ΤΗΣ ΕΠΙΤΡΟΠΉΣ
   της 22ας Μαΐου 2015
   για την έγκριση μη ήσσονος σημασίας τροποποίησης των προδιαγραφών ονομασίας καταχωρισμένης στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων [Canard à foie gras du Sud-Ouest (Chalosse, Gascogne, Gers, Landes, Périgord, Quercy) (ΠΓΕ)]
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου, της 21ης Νοεμβρίου 2012, για τα συστήματα ποιότητας των γεωργικών προϊόντων και τροφίμων (1), και ιδίως το άρθρο 52 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 53 παράγραφος 1 πρώτο εδάφιο του κανονισμού (ΕΕ) αριθ. 1151/2012, η Επιτροπή εξέτασε την αίτηση της Γαλλίας για την έγκριση τροποποίησης των προδιαγραφών της προστατευόμενης γεωγραφικής ένδειξης «Canard à foie gras du Sud-Ouest (Chalosse, Gascogne, Gers, Landes, Périgord, Quercy)», η οποία καταχωρίστηκε βάσει του κανονισμού (ΕΚ) αριθ. 1338/2000 της Επιτροπής (2).

               (2)

               Δεδομένου ότι η εν λόγω τροποποίηση δεν είναι ήσσονος σημασίας κατά την έννοια του άρθρου 53 παράγραφος 2 του κανονισμού (ΕΕ) αριθ. 1151/2012, η Επιτροπή δημοσίευσε την αίτηση τροποποίησης, κατ' εφαρμογή του άρθρου 50 παράγραφος 2 στοιχείο α) του εν λόγω κανονισμού, στην Επίσημη Εφημερίδα της Ευρωπαϊκής Ένωσης
                   (3).

               (3)

               Δεδομένου ότι δεν έχει κοινοποιηθεί στην Επιτροπή καμία δήλωση ένστασης βάσει του άρθρου 51 του κανονισμού (ΕΕ) αριθ. 1151/2012, η τροποποίηση των προδιαγραφών πρέπει να εγκριθεί,

         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Εγκρίνεται η τροποποίηση των προδιαγραφών η οποία έχει δημοσιευθεί στην Επίσημη Εφημερίδα της Ευρωπαϊκής Ένωσης και αφορά την ονομασία «Canard à foie gras du Sud-Ouest (Chalosse, Gascogne, Gers, Landes, Périgord, Quercy)» (ΠΓΕ).
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 22 Μαΐου 2015.

            Για την Επιτροπή,

            εξ ονόματος του Προέδρου,

         Phil HOGAN

            Μέλος της Επιτροπής

      (1)  ΕΕ L 343 της 14.12.2012, σ. 1.

      (2)  Κανονισμός (ΕΚ) αριθ. 1338/2000 της Επιτροπής, της 26ης Ιουνίου 2000, για τη συμπλήρωση του παραρτήματος του κανονισμού (ΕΚ) αριθ. 2400/96 σχετικά με την εγγραφή ορισμένων ονομασιών στο μητρώο προστατευόμενων ονομασιών προέλευσης και προστατευόμενων γεωγραφικών ενδείξεων που προβλέπεται στον κανονισμό (ΕΟΚ) αριθ. 2081/92 του Συμβουλίου περί προστασίας των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων (ΕΕ L 154 της 27.6.2000, σ. 5).

      (3)  ΕΕ C 11 της 15.1.2015, σ. 24.